27.11.2015

**Latvijas Universitātes atbildes uz pretendenta jautājumiem atklāta konkursa “Pētnieciskās aparatūras un aprīkojuma (iekārtas) studiju darba nodrošināšanai mikrobioloģijas, ķīmijas, farmācijas un bioloģijas laboratorijās piegāde un uzstādīšana”, iepirkuma identifikācijas numurs LU 2015/40\_ERAF ietvaros**

**Pretendenta jautājumi:**

1. 1. daļa.

Punkts 2.19. - papildus ekipējums: varam nodrošināt tikai ūdens dzesētāju kondensatoru, cik tas ir būtiski? Vai varam piedāvājuma ielikt to, ko spējam nodrošināt? Par cik tā ir papildus prasība, tad vēlamies saprast.

1. 2. daļa.

Punkts 15. - rakstīts ir ne mazāk kā 145 mm, bet varam nodrošināt ne mazāk kā 135 mm, cik tas ir būtiski? Vai varam piedāvājuma ielikt to, ko spējam nodrošināt?

1. 6. daļa.

Punkts 2.3. izmērs 4x4 (+/- 0.5), bet varam nodrošināt 7x7 (+/-1), vai varam piedāvājuma ielikt to, ko spējam nodrošināt?

 Lūdzu precizējiet šos jautājumus, cik tas ir būtiski jums un iespējams arī mūsu piedāvājums iepirkuma ietvaros varētu tikt izskatīts ar šādiem parametriem, jo parasti, ja piedāvā kaut ko no / vai labāku - tad tas ir pieņemams risinājums.

**Atbildes:**

1. Atklātā konkursa nolikuma tehniskās specifikācijas 1. daļa.

Punkts 2.19. Skaidrojam, ka dzesinātājs ar sauso ledu ir būtisks un nav aizstājams ar ūdens dzesinātāju, jo dzesinātājs ar sauso ledu dod iespēju izmantot rotācijas ietvaicētāju šķīdumu koncentrēšanai saudzīgos apstākļos (istabas temperatūrā), šī prasība ir bieži nepieciešama laboratorijas darbiem organiskās sintēzes laboratorijā. Šķīdinātāja tvaiku kondensācija ir iespējama tikai tādā dzesinātāja temperatūrā, kas ir būtiski zemāka par istabas temperatūru, proti, sausā ledus temperatūrā, kā arī sausā ledus dzesinātājs novērš iespēju gaistošām kodīgām vielām nonākt vakuumsūknī.

Līdz ar to piedāvātais ūdens dzesinātāja risinājums tiks uzskatīts par neatbilstoši tehniskās specifikācijas prasībām.

1. Atklātā konkursa nolikuma tehniskās specifikācijas 2. daļa.

15.punkts. Skaidrojam, ka dažādu sildplašu izmēri var būt dažāda diametra, tāpēc pasūtītājs tehniskās specifikācijas prasībās ir noteicis sildplates diametra mazāko pieļaujamo izmēru. Šī prasība ir saistīta ar apstākli, ka mazāka diametra sildplate vairs nebūtu piemērota, lai uz tās droši novietotu sildīšanai paredzētās iekārtas, kas ir Latvijas Universitātes rīcībā.

Līdz ar to piedāvātais sildpates izmērs, kas ir mazāks par 145 mm diametrā, tiks uzskatīts par neatbilstoši tehniskās specifikācijas prasībām

1. Atklātā konkursa nolikuma tehniskās specifikācijas 6. daļa.

Atbilstoši tehniskās specifikācijas 2.3.punktam, lai nodrošinātu optimālu sildīšanas režīmu, sildītāja jauda attiecība pret tā virsmu ir jāsaskaņo, līdz ar to nav atbilstošs sildītājs, kura pārējie tehniskie parametri atbilst specifikācijai, bet izmērs atšķiras vairāk nekā noteikts 2.3.punktā. Skaidrojam, ka studentu laboratorijas darbos ir paredzēts izmantot mazos sildītājus ar izmēru 4x4 collas, jo laboratorijas darbos tiek izmantoti nelieli vielu daudzumi.

Pasūtītājs tehniskajā specifikācijā ir iekļāvis pieļaujamās virsmas izmēra svārstības, piemēram, mazajiem sildītājiem tā ir ±0,5 colla, bet lielajiem sildītājiem ±1 colla, kuru pārsniegšanas gadījumā pretendenta piedāvātā iekārta tiks uzskatīta par neatbilstošu tehniskās specifikācijas prasībām.